钦定古今图书集成/方舆汇编/职方典/第1120卷 > 《隋志》人多劲悍决烈
## 钦定古今图书集成/方舆汇编/职方典/第1120卷 > 《隋志》人多劲悍决烈

《圜册》《五方杂寓》家自为俗。田里小民，惟知务本力农。

唐崔偃云：“土沃民剽，杂以成俗。”

《刘清之传》，“计利尚鬼。”

元许善胜《记》“先进礼乐之风，蔼然茅檐场圃之间。”

元旦　拜贺，以次设春酒款宾客。

二月社日　祀新坟

清明　，扫旧墓，挂楮钱。男女出郊踏青，环冢而哭。

四月八日　，造乌米饭饷亲族，迎大烛供佛。五月午日　，竞龙舟分东西南街。沿岸分党，以胜负为荣辱。岸或狠斗，水有溺者。俗虽沿古，事颇险悍。

十七日　，小儿女悉赴瘟司庙上枷。次日，庙神出游，舁者盛饰去帽，簪五色花，沿街拽茆船，谓之“逐疫。”

七月十四、五日　，诸民盛焚楮钱祀先祖，名《盂兰大会》。

九月九日　，合家饮茱茰酒，好事者登高。是日造酒，极清冽，久藏不坏，诸家或聚米成之。十二月二十四日　为“小年夜” ，祀灶，扫舍宇。以后随日分羹会族。

武昌风土乡县不同，大端土地硗确，人民淳厚，火耕水耨，以渔稻为业，多英伟之才。《冠礼》民间尽废，“士大夫子弟学古者间行之。丧礼民间多用释、道，士大夫间行家礼祭礼，岁时告奠，称家有无。至若未冠而先婚，男少而女壮” ，健讼之风日长，并倨之习犹存。惟灵马诸乡所沿习然也。贤者盍亦为中流之砥，则先进礼乐之风，岂不蔼然再易乎。

嘉鱼县

古称正直侠烈，后变。而朴素淳雅。居民不远行。商以务农立本为业。士皆知读书尚气节，出以经济为营，处以品谊自厉。故往往出大儒为理学正中，其足以风教天下，载光俎豆者多矣。昌黎之言曰：“风俗与化移易。” 安知今不易于古所云耶？逮入

皇清。涵濡德化，俗愈淳良。户诵家弦，渐摩仁义浸浸。

乎，为礼教之邦矣。惟丧祭多用浮屠，岂《楚辞》所云“信鬼而好祀” ，犹为荆楚之遗风欤。

蒲圻县

“蒲邑缙绅士庶，人来急公，输将恐后。迩来土著渐滑，里排渐黠，此一变也。且也引分自安，大家不混于齐民，冠盖不齿于仆隶。今则屠沽市侩，觊觎干预公家，伧父杂流，妄窃高冠矩矱，此又一变也。至于先辈典型，其言动举止，斤斤不失尺寸，一有不韪，恐长厚者知。今则笑端方为古拙，以圆熟为快人，又一变也。向” 时脱粟之饭，可奉故人；鹑结之衣，不羞狐貉。今则山珍海错，一宴费中人之产，峨冠博带，衣裳极靡丽之观，亦

云僭矣，甚至立谈之间，便为痛哭流涕，睚眦小忿，辄逞毒手老拳，已足异矣。更可畏者，惟口可以兴戎，毛间虫亦可伤虎，而况乎聚蚊成雷，三言投杼，信疑忠谤，长此安穷。故楚俗斗悍好胜，而蒲亦渐次改弦。惟在上者仁育而义正之，去其浮邪而一轨于正，则《风斯》善矣。

咸宁县

邑旧志云：“民好农诵钓采，俗耻狡伪浮华。” 《郡志》云：“火耕水耨，鱼稻为业。” 人多勇悍决烈，犹有楚之遗风。以故家无殊俗，里有同风。迩来士涉末流，自甘放废本业；束之高阁，胸次一味蓬茅。士习不端，莫此为甚。至于辨等威定，名分一定，莫可易也。明隆、万间，耆老相传，名分贴然。大家世族，虽际中业，犹有善教流风，为中流砥柱。至后间有愚宦，生不分宝玉以厚伯叔，死徒积金帛以饱豪僮，率尔成风，名分安在？

皇清以来，化被所及，士敦《诗》《礼》，民乐耕桑，以故科第

蝉联，人文蔚起，彬彬乎为文献之邦矣。

崇阳县

立春　，遐迩趋城，观土牛五色，占水旱。以勾芒神冠占寒燠。市行分及里下，演故事，歌舞为乐。元旦　，男女长幼夙兴盛服，拜天地祖先，诹历日年神，定方烧香出游，携供具，仿椒酒辛盘之意，谓之出方。儿童鸣爆竹，击钲鼓，谓之闹年。是日不倾水，不洒扫，不与钱物，不形怒。乡人听先鸣鹊声，占养鸡鸭。《荆楚岁时记》云：“爆竹以辟山臊。” 《神鬼经》云：“山臊，鬼名。长一尺馀，一足似人，人犯之则疾，以竹著火，有声则惮而去。” 又俗以爆取庭燎之义。《四民月令》云：“椒是玉衡星，服之耐老，柏酒仙药。” 周处《土物记》云：“辛，所以发五脏之气，不倾水，谓行不遇雨也。”

正月三日　，俗谓“送祖日。” 各焚其门钱，开市交易。士大夫家或有至上元者。

正月五日　，俗呼牛日以饭饲牛，戒家僮勿鞭詈，重农事之始也。俗云“七人八谷。” 古人正旦画鸡于门，七日帖人于帐，亦此意。此东方朔《占验》也。以日阴晴占植物吉凶。

十五日　，各街市放花灯，奥窔皆炳明炬。又制龙灯，环绕衢巷。士民嬉游达旦，粘诗射谜，谓之“打商灯。”

二月社日　，四邻合祭本境社神。祭毕，饮其馔，分其胙。农家是日浸早稻，谓之“社种新冢” ，于是日标祭。

清明　，人皆祭墓，标纸钱于冢上。士女郊游踏青，家家插柳于门，并戴于鬓。《风俗通》云：“禊后簪金印。” 谓嫩柳也。

四月八日　，俗谓浴佛日，各寺以栋米饭供佛，俗谓“乌茶米饭” ，《佛经》名“青精饭。”

五月五日　，人家以艾叶、菖蒲悬门户，以禳毒气。小儿以雄黄、朱砂点额，辟邪，斗百草为戏。土人制龙舟竞渡，亲故以角黍腌蛋相馈遗，盛者金花表里如正旦。《齐谐记》：“楚人哀屈平，以竹筒贮米为祭。” 汉长沙人区曲，见屈魂告为龙窃去，改卷箬彩线缠之，以惮蛟龙之类。

六月六日　，谓“天贶节” ，农家酒食禳田，祭墦间地土之神。

七月七夕　，妇女于月下以彩线穿针，谓之“乞巧。” 《四民月令》：六月六日晒腊肉。七月七日曝书，占天汉出没，卜谷价贵贱。又晒衣亦此日。十五日　谓中元节，具粢醴纸钱祭祖先。诸寺多作盂兰盆会放焰口。

七月二十六日　，张乖厓仙游，士民不忍忘德，效《成都》故事，祭于北峰亭。

八月中秋　，比户以月饼菱藕相馈遗。至月起，设饼酒于露台，玩月中五色云，谓之《守月华》。又以月之明暗占来岁上元阴晴。

《九月九日　，饮茱茰酒，登高赋诗，采菊盈头而归以为乐》

冬至　，家以羹饭奉先祖及逮下。

十二月八日　，俗称嘉平日，寺僧以果入糜粥，邀檀越食之，谓之腊八粥。俗亦效之。是日食素。二十四日　，扫屋尘，具香供迎祖先，献馔侑食，以米作饼供灶神。照釜灯曰送灶神。按《礼器》云：“灶神，老妇之祭，尊以瓶，盛以盆。” 又许慎云：“神即祝融也，姓苏名吉利，汉阴子房见灶神祀以黄犬，谓之黄年。” 阴氏世获福，俗盖本于此云。除夕　，家为神荼郁垒之像贴于门，谓之“门神。” 又悬五色纸钱于门上，贴春联以迎岁。夜静祀祖先，如小年冬至礼。挝鼓鸣爆，为尊者寿。长幼饮至夜分，谓之守岁。少者必揖长者，谓之“辞年。” 是日，挑沙于门，采柏腊梅花，遍插糊纸钱于户。

妇女办果肴以待元旦饮，谓之头脑酒。《括地志》云：“桃都山有树，盘屈三千里，下二神，一名郁，一名垒，执索以伺不祥之鬼，遇则杀之。” 今盖效此。三春之月　，迎傩神演戏。凡傩一夜，醵钱靡费，谓之“还香火。” 是月，市中建春醮祀张巡，其费亦如傩。

旧志云：“山多田少，土瘠民贫。士大夫鼎盛时，而丧祭之礼，质而不文，舍末务本，俗习雅俭，风俗敦朴。士务《诗》《书》，敦尚廉耻。行冠礼，则男子自十六以上，士大夫之家则具公服，庶民之家则具本等服色，告于庙，父加之冠。缙绅之后承荫者启县君，制与俗同也。婚姻丧祭，有以家礼行者制也，有不尽行家礼者，则陋习” 为之也。至于家各有教，里自成俗，士敦古处，农服先畴，则又在司民牧者有以作兴而鼓舞之，庶乎风移俗易，而相与以有成也。

通城县

县居僻处，山多水少，民生其间，资性重厚，甘淡泊，尚礼义。男务耕凿，女攻纺绩，少事商贾，多勤耕读，俗美风淳。故“邑虽弹丸，而民鲜刁悍之风，士多磊落之气。苟由此而振作之，庶乎仁里也。” 《兴国州》。

楚俗尚气，由来远矣。至兴国踵习太甚，讦讼成风。然终多才人，好读书，亦勤亦俭，而绅衿不事华丽，不履公门，尤见古朴。《地理志》云：“俗尚俭朴，饭稻羹鱼，火耕水耨，蜃蛤不待价而足，瓜果不择地而生。民力本业，士高名节，今无异于古也。但冠礼废，婚失序，葬溺风水，祭用浮屠，妇少蚕织，人习刁讼。” 如此种种弊端，未尽裁革，是不能不望于职司牧者。

大冶县

小民务本力农，但梗化不便于治。惟儒者不事浮华，敦尚朴质，可语入道。以考亭门人万正淳表章斯文，士有所向。

皇清风教所被，弦诵蔼然，缙绅先王清修雅化《彬杉》

《尚文》：丈夫力田作苦，女工纺绩不蚕，以故服用朴略，民鲜素封，自

《皇清以来》，类能输将应期，无复异时犷戾之习。苟非

值大灾祲，似无复忧逋赋矣。惟里役包收之弊未绝，黠者喜讼，尤累善良，奸民乘间以邀利。又且等威莫辨，少长凌竞。则夫分泾渭，明彰瘅革，薄忠良以还淳古，此长民者事也。

五月十八日　，俗谓“送瘟日。” 以纸作龙舟，长数丈，上为三闾大夫像，人物数十，皆衣锦绣彩绘冠佩，器用间以银锡，费近百金，送至青龙堤燔之，其盛他处罕此。人言送穷遗制，船以茅，故至今犹谓之“茅船。” 其馀节序风尚与他邑相同。《通山县》。

元日　曰“上日” ，又曰“新日” ，曰《三始》，曰三元，曰“三朝” ，曰《三微》。其日正旦，设供养，具楮钱，焚香拜天地祖先。

仲春二月　为如月朔日，曰《中和节》。

社日　雨曰社翁雨。里谚曰：“社公、社母，不饮旧水。” 又土人以惊蛰日阴晴，占一春晴雨；其十五日花朝曰扑蝶会。

季春三月　为“疢月” ，又曰“日轨青陆。”

孟夏四月　为余月，又曰“景风。八日为浴佛节。” 浮屠有乌米饭会，民间各欲饱食，云过歇夏节。仲夏五月　为皋月，童男女以五色线束手腕，云避鬼祟。

季夏六月　为旦月，曰“烦暑” ，曰“溽暑” ，曰“隆暑。” 伏日曰“三伏，修景” 六日，晒衣曝书。以是日阴晴占“秋成旱潦。”

孟秋七月　为相月，曰“白商素节。” 中元日祭先祖，七日晒衣帛，十五日焚楮钱，作度亡大会。八月　为壮月，中秋设瓜果翫月。处暑种荞，白露种菜。

“季秋九月　” 为“铉月” ，正冬曰“小春” ，月朔曰“阳朔。朔日上冢焚楮袱。”

仲冬十一月　为“辜月” ，曰《畅月》。

季冬十二月　为涂月，曰“穷阴。” 又曰“一阳换节。” 二十四日为交年节。